Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Isa, tänan Sind Su Sõna, nende ilusate inimeste
ja võimaluse eest siin suurepärases kirikus olla.
Palun, et tänase sõnumi ajal saaksid inimesed tervenemise.
Psalmid 107:20 ütleb, et Sa saatsid oma Sõna,
mis tervendas neid ja päästis nad hävingust.
Nii et ootan igakülgseid füüsilisi, vaimseid
ja emotsionaalseid tervenemisi.
Aitäh, et saame õppida. Aamen!
Täna tahan rääkida unistusest oma elule.
On tähtis, et meil oleks unistused ja visioonid.
Ma arvan, et pole vaja oodata, et Jumal selle meile annaks,
vaid meil võib see juba olla.
Piibel ütleb, et vanad näevad unenägusid
ja noored näevad nägemusi.
Tihtipeale inimesed ootavad mingit üleloomulikku sündmust,
häält, prohvetlikku ütlust või ingli ilmumist,
mis kinnitaks seda, mida neilt oodatakse.
Tihtipeale aga pead ise selle välja selgitama.
Paljud teist ei tea, mida Jumal teilt ootab.
Hakka lihtsalt mõnda asja proovima ja saad teada, mis toimib ja mis mitte.
Tahtsin väga, et Jumal mind kasutaks.
Ihaldasin nii väga, et Jumal mind kasutaks
ja nõnda hakkasingi mõnda asja proovima.
Meie kirik käis laupäva hommikuti tänavatel traktaate jagamas.
Tundsin, et mul ei olnud selleks erilist annet,
kuid tahtsin Jumalat teenida, nii et läksin kaasa.
Oli külm ja ebamugav
ning tassisime iga laupäev oma lapsi kaasa.
Esimene lendleht, mille andsin, löödi mu käest maha.
See mees ütles: "Ma ei taha seda."
Juurde lisas veel paar "meeldivat" sõna.
Siis proovisin mõnda aega lastehoius töötada.
Miks te kõik naerate?
Minul ja lastel läks ainult kaks nädalat,
et mõista - selle üle polnud võidmist.
Pean ütlema, et olin lihtsalt selline inimene,
kes tahtis iga hinna eest Jumalat teenida
ning Tema käsutuses olla.
Niisiis proovisin mõnda asja.
See on nagu riiete ostmine - proovid nii kaua, kui leiad, mis sobib.
Tihtipeale on elus samamoodi - nii kaua proovid, kui leiad, mis sobib.
Ära karda teha julgeid samme.
Unista.
Sea endale visioone ja lootusi.
Ja alati usu imedesse!
On unistajaid, kes ei tööta
ning töötajaid, kes ei unista
ja kumbki ei ole hea.
Mõtleme veidi...
Mis juhtub, kui oled tubli töötegija, kuid sul ei ole unistust?
Paljud on sellised.
Nad tõusevad iga päev ja rabavad tööd teha,
aga neil pole lootusi ega unistusi. Peaasi, et palk käes ja arved makstud.
Nii iga nädal.
Arvan, et kui nii elame, hakkab meil igav.
Sama teada tuntud rutiin.
Lihtsalt igav.
"Kas elu sellest koosnebki?"
"Millal minuga midagi põnevat juhtub?"
Ja jäädaksegi ootama.
Tegelikult, kui juba tööd teha, peaks olema ka unistus.
Sinu töö viljale peab olema lootus ja plaan.
Peab uskuma, et suudate kõrgemale tõusta.
Peate uskuma, et Jumal teeb teiega midagi suurepärast.
Ja siis on unistajad, kes ei tööta!
See on rumal, sest Piibel ütleb Koguja 5:3,
et unistus saab teoks rohke töö ja piinarikka jõupingutusega.
Ütlen seda veel,
sest mõnel teist on unistus, kuid ilma tööta...
Ja mõnikord tuleb läbi raskuste punnida.
Usun, et unistus on võrreldav rasedusega.
Võib-olla on mõni naine, kellel pole olnud sünnitusvalusid,
aga neid on vähe.
Kui millelegi elu anda, tuleb mõista,
et mängus on rohkem, kui mõni suurepärane idee.
Sul on unistus, visioon, lootus ja plaan,
aga siis pead ka töötama ja tegema läbi vajalikud etapid,
et see unistus täituks.
Kas teil on lõpetaja süda?
Johannese 17:4 ütles Jeesus:
"Isa, kirgasta mind nüüd,
sest olen lõpetanud töö, mille andsid mulle teha."
Ma ei oska seda seletada,
see on üks neist üleloomulikest juhtumitest.
Lugesin seda salmi 15-20 aastat tagasi.
Istusin oma toolis, palvetasin ja nutsin.
Sel hetkel teadsin, kui oluline see on
viia lõpule see, mille Jumal mulle teha andis.
Alustada ei olegi nii raske.
Kõik on elevil ja entusiastlikud.
Uudsusega kaasnevad emotsioonid ja elevus.
Kõik see aga möödub ja tuleb aeg, mil keegi ei aplodeeri ega julgusta.
Sina oled ainus.
Ja sa isegi mõtled, kas see asi ikka hakkab tööle?
Sel hetkel pead otsustama, kas viid Jumalaga asja lõpuni.
Unistus võib olla näiteks võlgadest vabanemine
või tervise taastamine.
Paljudel on tervis halb, kuid see ei pea nii jääma.
Saame ise oma tervise taastumisele palju kaasa aidata.
See võib kaua aega võtta, kuid see on võimalik!
"Tahaksin, et pastor mu eest palvetaks."
Tore! Palvetame nii palju kui tahad,
kuid unistus täitub palve, raske töö ja piinarikka jõupingutuse läbi.
Paljudel on "pilli"roogu, kuid meil on vaja selgroogu!
Tulutu on mõelda: "Oh oleks mul seda, oleks mul teist" -
hoopis tugevat tahtejõudu peab olema.
Ja see on põnev!
Pole õnnetumat inimest, kui keegi, kes istub ja loodab,
et midagi head juhtub,
kuid ei liiguta selleks ise sõrmegi.
Kuulsin üks päev ütlust -
"Mida rohkem teed, seda rohkem suudad.
Mida vähem teed, seda vähem suudad."
Ütlen veelkord: mida rohkem teed, seda rohkem suudad
ja mida vähem teed, seda vähem suudad.
Sea oma elule unistus!
Olgu see võlgadest vabanemine või kodu korrastamine,
näha oma abielu suurepärasena,
mitte selline "enam-vähem, peame vastu,
aga tegelikult sa ei meeldi mulle" tüüpi abielu.
Ära arva, et teine peab alati midagi parandama.
Sina ei suuda neid muuta, kuid kui sellega Jumala ette minna
ja öelda: "Jumal, teen, mida käsid mul teha
ja lasen Sul ülejäänu eest hoolitseda."
Võibolla on sul aga unelm või visioon, et Jumal sind kasutaks.
Võibolla aga tulid täna siia tõdedes,
et sa ei mõtlegi pühapäevast kaugemale.
"Mis sa homme teed?"
"Ma ei tea. Vaatame niisama, mis juhtub."
Kindlasti ei ole see midagi, mille üle saaksid uhke olla.
Plaan peab olema. Eostamisvõimeline peab olema.
Naine ei saa rasestuda ilma, et ta poleks eostamisvõimeline.
Sõna "eostama" tähendab "uskuma".
Füüsiliselt eostub abikaasa seeme ja naine jääb rasedaks.
Vaimselt eostub unistuste ja usu seeme,
mille Jumal sinusse istutab.
Ja siis sa oled rase.
Kuid see ei ole veel kõik, ega?
Kui paljud jõuavad rasedusest edasi?
Kui paljud teevad läbi sünnitamise ja sündimise?
Pange tähele, et seda ei kutsuta vaid sündimiseks.
Nad ei ütle: "See on sündimise ruum",
vaid "sünnitamine ja sündimine".
Aamen?
Mehed, te peate oma kujutlusvõimet kasutama,
sest mulle meeldib see näide, kui sellest õpetan.
Mida sa oma tulevikus näed?
1 Moosese 13 näeme olukorda,
kus Jumal oli Aabrami ja tema vennapoeg Lotti niivõrd õnnistanud,
et neil oli nii palju veiseid ja töölisi et karjased läksid riidu,
vaieldes, kelle veised saavad heina.
Inimesed leiavad ükskõik mille, mille üle riielda.
Aabram, olles tark jumalakartlik mees, läks Loti juurde ja ütles:
"Ärgu olgu riidu sinu ja minu vahel!"
See pälvis Jumala tähelepanu.
Lepitajad pälvivad Jumala tähelepanu.
Tahame, et meie suhetes oleks rahu, kuid kas olete valmis ise leppima?
Aabram läks Loti, oma vennapoja juurde,
kellel poleks Aabramita midagi olnud.
Oleks olnud lihtne öelda: "Kes sa enda arvates oled?
Sul poleks ilma minuta midagi!
Kui mingi probleem on, saan mina heina."
Aga ei, ta läks Loti juurde ja ütles: "Ärgu olgu riidu minu ja sinu vahel."
Kui oled abielus ja teil tekib riid, kas suudad esimesena ära leppida?
"Polnud minu süü!"
Piibel ei ütle kuskil,
et vabanda tuleb ainult siis, kui sinu süü on.
Jäite natuke liiga vaikseks.
Küsisin, kas suudate esimesena ära leppida,
isegi, kui te ei arva, et teie olete süüdi?
Jumal austab teid, kui seda teete.
Jumal austab teid, kui teete, mida vaja, et säilitada rahu.
"Ärgu olgu riidu minu ja sinu vahel."
Aabram ütles, et Lott valiks endale Jordani piirkonnas ala, mida tahab
ja tema võtab ülejäänu.
Milline alandlik suhtumine.
Loomulikult valis Lott parima ala.
Aabrami tükk maad polnud kuigi hea.
Tal oleks võinud väga halb päev olla.
Ta oleks võinud mõelda, et peab uuesti otsast alustama.
Arvan, et uuesti alustamine on väga põnev!
Kirjutan praegu uut raamatut, mis ilmub paari aasta pärast,
pealkirjaga "Pole kunagi hilja uuesti alustada."
Tahan, et te teaksite, et kunagi pole liiga hilja.
Te pole kunagi liiga vana või noor, või liiga probleemne -
mitte midagi pole liiga!
Pole kunagi liiga hilja uuesti alustada.
Teil võib olla unistus, et teie elu läheb paremaks.
Teil võib olla unistus teha midagi suursugust.
Unistus võib olla võlgadest vabanemine, kodune rahu,
ja lapsed taastatud,
kuid kui te seda ei usu, siis te seda ka ei saa.
Pigem usun palju ja saan pool, kui usun natuke ja ei saa midagi.
1 Moosese Raamat 13:14
"Ja Issand ütles Aabramile pärast seda,
kui Lott tema juurest oli lahkunud:
"Tõsta nüüd oma silmad üles ja vaata paigast, kus sa oled,
põhja ja lõuna ja hommiku ja õhtu poole,
sest kogu maa, mida sa näed, ma annan sinule..."
Nii et Ta ütles: "Mine üles mäe peale,
tule depressioonist ja masendusest välja,
mine ülespoole, kus on parem vaade
ja vaata põhja, lõunasse, itta ja läände,
sest kogu maa, mida näed, annan ma sulle."
Mida sa näed?
Saan teie häälest aru, et teil on vaja seda kuulda.
Järgmistes salmides ütleb Ta veel paar asja,
ja salmis 17:
"Võta kätte, käi maa läbi pikuti ja põiki,
sest ma annan selle sinule!"
Nii et Ta ütles kahte asja: mine vaata ja kõnni see läbi.
Kuulasin palju aastaid tagasi
oma elu esimest kassetile lindistatud õpetust.
Paar nädalat enne seda
oli Jumal mind oma väega puudutanud
ja täitnud mind võimsa ja vägeva Püha Vaimuga.
Kui Jumal su elu sel moel puudutab,
ei ole see vaid kananaha kogemiseks,
vaid Ta annab sulle vahendeid millegi teostamiseks.
Kes arvab, et tal on võidmine?
Olgu, teadke, et see on millegi jaoks.
Kui me midagi tegema ei peaks, poleks ka võidmist vaja.
Meil pole võidmist allaandmiseks või laiskuseks.
Meil on võidmine vaimus midagi näha ja see ellu viia.
Tol päeval oli sellel kassetil õpetus Markuse 4ndast peatükist.
Pealkirjaks: "Mine üle teisele kaldale."
Olin olnud kirikus mitmeid aastaid.
Esiteks - jutlused ei kestnud kunagi terve tund,
vaid 15-20 minutit.
Teiseks - tundus uskumatu,
et keegi võiks ühest salmist tund aega rääkida,
kusjuures terve jutlus oli huvitav.
Miks mulle see nii meeldis? Selle üle oli võidmine.
Mille üle on võidmine, seda võid kuulata terve päeva,
sest siis ei räägi mitte inimene, vaid Jumal inimese kaudu
ja sõnum ei lähe pähe, vaid sinu südamesse
ning sa tunnistad, et see on sõnum Jumalalt.
Pärast selle õpetuse kuulmist tol päeval,
tuli midagi mu sisse nagu võimas tuulepuhang.
See ei olnud mitte füüsiliselt tuntav, vaid midagi sündis minu vaimus.
Ja ma kuulsin seda nii:
"Ühel päeval õpetad sa minu Sõna üle maailma
ja sul on suur õpetuskassettide teenistus."
Jumal kasutab meile arusaadavaid termineid
ja tol ajal olid meil kassetid.
Täna on meil salvestused,
mis levivad CD plaatidel ja elektrooniliselt.
Õpetame Jumala Sõna 63 keeles 2/3 maailmas.
Nüüd võin öelda, et on toimunud palju "läbi kõndimist",
rohkelt "töö tegemist"
ja rohkelt "piinarikkaid jõupingutusi".
Mõtlen, kus ma oleks võinud olla, kui mul poleks olnud unistust.
Tunnen seda endas täna väga sügavalt,
isegi veidi prohvetlikult.
Jumal tahab, et sul oleks unistus oma elu jaoks!
Mõned teist peavad end selleks üles õhutama.
Teil on olnud probleeme, valu ja pettumusi.
Olete lasknud end nende kütkeisse mässida
ja veidi, kui mitte täielikult, aga justkui alla andnud.
Arvan, et Jumal saatis mu siia, et teie sisse veidi elu tagasi puhuda.
Ütlen nagu Paulus ütles Timoteosele:
"Õhuta ennast üles, puhu see leek taas lõkkele
ja ära lase sel kustuda!
Mäleta ennustusi, oma ema ja vanaema usku!
Mäleta, mida Jumal on sulle öelnud ja Tema lubadusi!
Ära vaata vaid teisi ja imetle nende tegusid.
Tee ise midagi!"
Jumal on sama iga inimesega.
Unista!
Ja siis tee see teoks.
1 Moosese 15 on midagi tõeliselt vaatamisväärset.
1 salm: "Pärast neid lugusid
tuli Aabramile nägemuses Issanda sõna, kes ütles:
"Ära karda, Aabram! Mina olen sulle kilbiks.
Sinu tasu on väga suur!""
Siin andis Jumal Aabramile vägeva sõnumi.
Ja tema vastas: "Mida Sa mulle saad anda?
Mina ju lähen ära lastetuna
ja mu koja valitsejaks on Elieser Damaskusest!"
"Mida Sa saad minu heaks teha, Jumal?"
"Mul pole isegi last, kellele oma vara jätta.
Pean kõik sellele töölisele jätma!"
3 salm: "Ja Aabram ütles:
"Vaata, mulle Sa ei ole ihuvilja andnud,
aga näe, minu kojas sündinud teenija saab mu pärijaks."
Ta ei öelnud seda ühe, vaid kaks korda.
Ta oli äärmiselt veendunud, et Jumal ei räägi temaga.
Jumal räägib täna sinuga.
Sinuga!
Ärge tehke seda keeruliseks, sest mu aeg on piiratud.
Sinuga!
Ma tunnetan seda mõttelaadi, mis on nii paljudel inimestel.
Istute seal ja imetlete Joel Osteeni või mind.
Teate, Jumal võib läbi teie teha sama suurepäraseid asju!
See ei pruugi sama asi olla, küll aga võrdselt suurepärane.
Teil peab olema võime eostada.
Tahan, et hulk inimesi rasestuksid täna.
Mehed saavad täna rasestuda!
Kõik televaatajad, ärge nüüd telekat kinni pange,
sest ütlesin midagi ebatavalist.
Teil on vaja kedagi, kes teid igavast "tavalisest" eemale viiks.
Aamen?
Kuulake nüüd, mida Jumal ütles, see on hea koht!
4 salm: "Ja vaata, temale tuli Issanda sõna, kes ütles:
"Tema ei ole sinu pärija,
vaid see, kes tuleb välja su oma ihust,
on su pärija.""
Sellega oli suur probleem,
sest Saara lapsekandmise aastad olid möödas.
Maakeeli öelduna, et me sellest kiiresti aru saaks,
oli Saara keha teinud läbi teatud muutused.
Ja Aabram ei olnud võimeline tegema seda, mida vaja,
et seda teha.
Oh aeg, mainisin nüüd teemat, millest ei osanud enam välja tulla.
Üks neist oli 90 ringis ja teine umbes 100 aastane
ja siis Jumal ütleb: "Ma õnnistan teid ja mitmekordistan teie arvu!
Ja teist saab see ja too."
Aabram ütles: "Mul ei ole isegi last!"
Ta ütles seda teistki korda.
Ja Jumal ütleb talle 5ndas salmis:
"Vaata nüüd taeva poole ja loe tähti, kui sa suudad neid lugeda!"
Ja Ta ütles temale: "Nõnda saab olema sinu sugu!"
Ja Aabram uskus Jumalat.
Kuulake nüüd!
Ärge seda kahe silma vahele jätke -
miks pidi Jumal ta telgist välja tooma?
Sellepärast, et vahel, kui oled probleemile liiga kaua otsa vaadanud-
sama telk, neli seina,
samad arved, raha pole, seljavalud,
lärmakad lapsed, mustad mähkmed, mustad nõud,
külmik on jälle katki,
mina jään vanaks,
kõik, mis oli siin üleval, on nüüd seal all.
Vaatad oma abikaasat - juuksed välja langenud, kõht ees.
Jumal ütleb: "Tule sealt välja!
Mis sa vahid sellest? Tule välja ja loo endale visioon!
Vaata, mida mina olen teinud ja loonud!"
Aamen?
Halleluuja!
Mõned teist peavad telgist välja tulema,
kui tunned, et oled uppumas.
Mine jalutama.
Mine vaata tiigi vett.
Mine vaata mäge ja kui seda pole, vaata küngast.
Tee midagi!
Saa kokku kellegagi, kes sind julgustab!
Mine kirikusse, kuula head muusikat!
Ära istu seal niisama
ja upu valesse, et sinuga kunagi midagi head ei juhtu.
Midagi head ei juhtugi, kui sa pole oma vaimus veendunud,
et kui Jumal teiste heaks midagi teeb, teeb Ta seda ka sulle.
Joel 3:1 "...teie vanemad uinuvad unenägusi nähes
ja teie noored mehed näevad nägemusi."
Ja Apostlite teod:
"Ning oma teenrite ja teenijate peale ma valan neil päevil oma Vaimust."
Meeste ja naiste peale.
Vägevalt ja võimsalt
Jumala kasutuses.
Minulgi on unistus.
Millest siis veel unistada? Olen nii palju teinud.
Esiteks, nii kaua, kui on inimesi, kes evangeeliumit ei tunne,
on mul unistus nendeni jõuda.
Me arutleme sel teemal pidevalt.
Ma ütlen seda ainult info mõttes -
meie teenistus on tohutu
ja ma võiks vabalt oma kiiktoolis istuda ja öelda,
et minu osa on tehtud.
Tulime hiljuti Indoneesiasti.
Vestlesin oma poja Davidiga, kes juhib meie ülemaailmseid missioone.
Rääkisime paikadest, kuhu me veel jõudnud pole
ja ma küsisin:
"Millised on ühed kuivematest kohtadest,
kuhu me minna saaks?"
Ta nimetas paar kohta ja ma pakkusin Jaapanit.
Ta ütles: "Ei, Jaapanis ei saa midagi teha.
Nad on väga kinnised."
Ma ütlesin: "Mine ja uuri, mida me teha saame."
Ta on ka väga julge.
Ütlesin talle: "Mine! Leia keegi, kes raamatuid jagaks,
lase neid tõlkida, otsi kirikuid, vaata, mis teha annab.
Uuri, kas on võimalik meid televiisorisse saada."
Me ei saanud televiisorisse Pariisis, kuid panime programmi internetti.
Saime tuhandeid inimesi,
kes meie salvestisi iga päev internetist vaatavad.
Ükski valitsus ei saa seda takistada,
mis satelliidi vahendusel nendeni jõuab.
Oodake ja vaadate. Ma kuulutan seda ette ära.
Me teeme midagi Jaapanis!
Uksed avanevad!
Seal hakatakse evangeeliumi kuulutama!
Usun, et jõuan nende teleekraanidele
ja mitmed hinged saavad päästetud.
Käesoleval aastal saan ma 70.
Tegime täna hommikul Doty-ga kokkuleppe .
Ta ütles: "Mina saan sel aastal 80 ja sina saad 70."
Ütlesin: "Tead, kui sina oled 100 ja mina 90,
tulen ma selleks pühapäevaks siia ja pean jutluse."
Unistus peab olema!
Inimesed küsivad millal ma pensionile lähen?
Ära räägi mulle pensionist!
Kuidas sa saad jääda kutsumusest pensionile?
See ei ole töö, millele kandideerisin, kus aastaid hiljem pensionit saan.
Loodan, et teen sama asja ka siis, kui Jeesus mind koju kutsub.
Minu anne on mu suuvärk,
nii et isegi, kui ma istuma pean, saan ikkagi rääkida.
Sea oma elule unistus!
Jumala antud unistuse täideviimine ei ole alati lihtne,
aga väärt jõupingutusi ja ohvreid, mida meilt nõutakse.
Ära anna alla!
Täna pakume sulle raamatut "Ära iial alla anna!"
Meil kõigil on mingil eluhetkel kiusatus alla anda,
kuid ütlen, et kui te alla ei anna,
olete hämmastunud, mida Jumal teie elus teha saab.
Pakume ka 3-osalist õpetust nimega "Mida sa elust tahad?"
Arvan, et peame seda endalt vahel küsima.
Mida sa 10 aasta pärast tahad,
või kus sa pensioni eaks tahad olla?
Praegu on aeg hakata tegema õigeid valikuid,
et saada, mida tahad.
Miks mitte neid materjale hankida?
Investeerime raha igasugustesse asjadesse,
kuid Jumala Sõnasse investeerimine on üks parimaid otsuseid,
sest Jumala Sõna toob elu
ning see aitab meil muutuda ja kasvada.
Kasuta tutvustatud materjale ja kena päeva jätku!
Me armastame sind. Jumalal on hea plaan sinu elu jaoks!
Telli "Ära iial alla anna!"
ja Joyce'i 3-osaline õpetus "Mida sa elust tahad?"
Telli juba täna!
Rohkem informatsiooni saate veebilehelt joycemeyer.org
Oled sa kunagi arvanud, et Jumal on su peale pahane?
See on levinud probleem nii sees- kui väljaspool kirikut.
Jumala armastuse mõistmine
vabastab teid süütundest ja hukkamõistust.
Paljud jooksevad hirmunult Jumalast eemale,
selle asemel, et Tema poole joosta.
Otsusta enam mitte kunagi hirmus elada
ja tea, et Jumal ei ole su peale pahane.
Tõlge: Eda Grey
Saade valmis tänu J.Meyeri teenistuspartnerite toele.